《东池诗》
宋代·苏为

谢塘疏凿时，沧洲聊可拟。
高有智者情，淡如君子旨。
秋光夜初永，渔唱幽宜起。
白鹭闲不惊，圆荷翠相倚。
宛然江上色，孰为嚣尘里。
待月泛潺湲，观鱼戏清泚。
楼阴仰窗岫，阁影明霞绮。
顶想及瓜时，恋恋庆无已。

作者简介：苏为，真宗大中祥符二年（一○○九）为都官员外郎、知湖州（《续资治通鉴长编》卷七二），徙知郡武军（《八闽通志》卷三九）。仁宗天圣四年（一○二六。以职方郎中知宣州（《宣城右集》卷七《绮霞阁诗碑序》）。今录诗九首。